open-index/open-wikipedia-markdown huggingface dataset:
Yasmani Copello

**Yasmani Copello Escobar** (s. 15. huhtikuuta 1987) on turkkilaistunut kuubalaissyntyinen aitajuoksija ja olympiamitalisti, joka kilpailee 400 metrin aitajuoksussa. Copello on 196 senttimetriä pitkä ja painaa 86 kilogrammaa.

Copello saavutti Kuuban edustajana hopeaa 400 metrin aitajuoksusta Keski-Amerikan ja Karibian -mestaruuskilpailuista Calista vuonna 2008. Hän muutti Turkkiin huhtikuussa 2012 ja sai maan kansalaisuuden lokakuussa 2013 ja edustusoikeuden huhtikuussa 2014. Vuoden 2015 MM-kilpailuissa Pekingissä hän oli 400 metrin aitajuoksun finaalissa kuudes. Vuoden 2016 EM-kilpailuissa Amsterdamissa Copello voitti kultaa ajalla 48,98. EM-kisojen välierissä hän juoksi uuden Turkin ennätyksen 48,42.

Copello saavutti vuoden 2016 kesäolympialaisista Rio de Janeirosta pronssia juostuaan finaalissa jälleen uuden Turkin ennätyksen 47,92. Lontoon MM-kilpailuissa 2017 hän sai hopeaa ajalla 48,49. Hän sijoittui 2018 toiseksi sekä Tarragonan Välimeren kilpailuissa ajalla 48,76 että Berliinin EM-kilpailuissa Turkin ennätysajalla 47,81. Dohan MM-kilpailuissa 2019 hän oli kuudes Vuonna 2021 järjestetyissä Tokion olympialaisissa hän sijoittui niin ikään kuudenneksi ennätyksellään 47,81. Hän karsiutui Eugenen MM-kilpailuissa 2022 välierissä. Oranin Välimeren kilpailuissa hän saavvutti kultaa 400 metrin aitajuoksussa ajalla 48,27 ja pronssia 4&nbsp;×&nbsp;400&nbsp;metrin viestissä. Münchenin EM-kilpailuissa 2022 Copello saavutti pronssia ajalla 48,78. Budapestin MM-kilpailuissa 2023 hän karsiutui 400 metrin aitojen välierissä. Vuonna 2024 hän karsiutui Rooman EM-kilpailuissa välierissä. Pariisin olympialaisissa hän ei osallistunut keräilyeräjuoksuun.

## Henkilökohtaiset ennätykset
*400 metrin aitajuoksu: 47,81 (Tokio 2021, **NR**)

## Lähteet
Nasser Givehchi

**Nasser Givehchi** (, 12. marraskuuta 1932 – 15. toukokuuta 2017) oli iranilainen vapaapainija ja olympiamitalisti.

62 kilogramman painoluokassa kilpaillut Givehchi voitti vapaapainissa olympiahopeaa Helsingissä 1952. Melbournen kesäolympialaisissa 1956 hän sijoittui samassa sarjassa kuudenneksi ja vuoden 1954 MM-kilpailuissa viidenneksi.

## Lähteet
* Nasser Givehchi Bio, Stats and Results  Olympics at Sports-Reference.com 
* Guivehtchi, Nasser (IRI) International Wrestling Database 
* Givechi, Nasser (IRI) International Wrestling Database 

### Viitteet
Otto Pesonen

**Otto Pesonen** (9. syyskuuta 1868 Heinävesi – 21. tammikuuta 1936 Heinävesi) oli suomalainen maanviljelijä, herastuomari, valtiopäivämies  ja Nuorsuomalaisen puolueen kansanedustaja.

Pesosen vanhemmat olivat talollinen Henrik Johan Pesonen ja Ulrika Gerdt. Hän kävi kansakoulun ja toimi maanviljeljänä Heinävedellä. Pesonen oli lautamiehenä 17 vuoden ajan ja sai herastuomarin arvonimen.  

Pesonen oli Rantasalmen tuomiokunnan edustaja  talonpoikaissäädyssä valtiopäivillä 1905–1906.  Hän toimi kansanedustajana 1909–1910, huhtikuusta lokakuuhun 1917 ja helmi-maaliskuussa 1919 edustaen Mikkelin läänin vaalipiiriä. Hän tuli eduskuntaan 24. helmikuuta 1919 sosialidemokraattien Jukka Lankilan tilalle. Pesonen oli myös Heinäveden kuntakokouksen esimiehenä ja Heinäveden kunnanvaltuuston puheenjohtajana. Lisäksi hän oli edustajana kirkolliskokouksessa. 

Otto Pesonen oli naimisissa vuodesta 1888 Hilda Maria Räsäsen kanssa.

## Lähteet
Jahanbakht Tofigh

**Jahanbakht Tofigh** (, 9. helmikuuta 1931 – 1970) oli iranilainen vapaapainija, olympiamitalisti ja maailmanmestari.

67–73 kilogramman painoluokissa kilpaillut Tofigh voitti vapaapainissa olympiapronssia Helsingissä 1952, maailmanmestaruuden Tokiossa 1954 ja Aasian kisojen hopeaa Tokiossa 1958.

## Lähteet
* Tofigh Jahanbakht Bio, Stats and Results  Olympics at Sports-Reference.com 
* Tovfighe, Djahanbakte (IRI) International Wrestling Database 
* Tofighe, Jahanbakht (IRI) International Wrestling Database 

### Viitteet
Juho Seppä-Murto

**Juho Taavetti Seppä-Murto** (7. joulukuuta 1868 Tyrvää – 22. marraskuuta 1942 Tyrvää) oli suomalainen maanviljelijä ja Suomalaisen puolueen kansanedustaja.

Juho Seppä-Murron vanhemmat olivat maanviljelijä David Seppä-Murto ja Johanna Heikintytär. Hän toimi maanviljelijänä Tyrväällä.  

Seppä-Murto oli kansanedustajana 1909–1911 edustaen Turun läänin pohjoista vaalipiiriä. Hän oli myös Tyrvään kunnanvaltuuston jäsenenä. 

Juho Seppä-Murto oli naimisissa 1895–1911 Sofia Kristianintyttären kanssa ja vuodesta 1916 Varma Synerva Välimäen kanssa.

## Lähteet
Osea Kolinisau

**Osea Kolinisau** (s. 17. marraskuuta 1985 Suva) on fidžiläinen rugby union -pelaaja. 174 senttimetriä pitkä ja 90 kilogrammaa painava Kolinisau pelasi Fidžin rugby-7-maajoukkueessa, jonka kapteenina hän toimi.

Kolinisau oli mukana voittamassa olympiakultaa rugby-7:ssä vuoden 2016 kesäolympialaisissa Rio de Janeirossa. Kultamitali oli Fidžin historian ensimmäinen olympiamitali. Kolinisau toimi turnauksessa Fidžin kapteenina. Kolinisau toimi olympialaisten avajaisissa myös Fidžin lipunkantajana.

Pariisin olympialaisissa 2024 Kolinisau toimi Fidžin rugby-7-joukkueen päävalmentajana. Joukkue sai olympiaturnauksessa hopeaa.

## Lähteet
Test Drive: Ferrari Racing Legends

**Test Drive: Ferrari Racing Legends** on Slightly Mad Studiosin kehittämä ja Rombax Gamesin julkaisema ajopeli. Peli julkaistiin vuonna  PlayStation 3, Windows ja Xbox 360 -alustoille. Peli kuuluu *[[Test Drive]]* -sarjaan.

Pelissä on 51 Ferrarin automallia.

## Vastaanotto
Peli on saanut GameSpotin arvostelussa arvosanaksi 5.5/10.

## Lähteet

## Aiheesta muualla
*
Marcelo Huertas

**Marcelo ”Marcelinho” Tieppo Huertas** (s. 25. toukokuuta 1983 São Paulo) on brasilialainen koripalloilija, pelipaikaltaan pelintekijä.

Vuosina 2015–2017 Huertas edusti NBA-joukkue Los Angeles Lakersiä. Ennen NBA-uraansa Huertas pelasi yli kymmenen vuotta Espanjan pääsarjassa Liga ACB:ssa muun muassa FC Barcelonassa. 

Maajoukkuetasolla Huertas on edustanut Brasiliaa muun muassa MM-kisoissa 2006 ja 2010 sekä olympiaturnauksessa 2012 ja 2016.

## Lähteet
Ferrari Challenge: Trofeo Pirelli

**Ferrari Challenge: Trofeo Pirelli** on Eutechnyxin kehittämä ja System 3 julkaisema ajopeli. Peli julkaistiin vuonna 2008 PlayStation 2-, PlayStation 3-, Wii- ja Nintendo DS -alustoille.

## Aiheesta muualla
*
Neste Rally Finland 1997

**Neste Rally Finland 1997** järjestettiin 29.-31.8.1997. Se oli MM-rallikauden 1997 kymmenes osakilpailu ja 37. Suomen ralli kautta aikain.  Rallin vanha nimi "1000 Lakes Rally " tai "Jyväskylän Suurajot" jäi historiaan ja nimeksi vaihdettiin Rally Finland. Rallissa kilpailtiin ensimmäistä kertaa WRC-autoilla. 

## Osallistujat

Kilpailuun ilmoittautui 105 autokuntaa. Tehdastalleista mukana olivat Mitsubishi (Tommi Mäkinen ja Uwe Nittel), Subaru (Colin McRae ja Kenneth Eriksson), Ford (Carlos Sainz ja Juha Kankkunen) ja Toyota (Didier Auriol ja Marcus Grönholm). Toyota-talli palasi välivuoden jälkeen MM-sarjaan uudella Corolla WRC:llä.

## Reitti
Reitin pituus oli 1171,9 km, joista erikoiskokeita 381,55 km. Reitti oli huomattavasti edellisvuosia lyhyempi.

Ralli oli jälleen lyhentynyt kolmipäiväiseksi. Lauantai ja sunnuntai olivat samankaltaisia kuin edellisenä vuonna, mutta perjantaina ajettiin vain lyhyt lenkki, joka käsitti kolme erikoiskoetta Petäjäveden suunnalla sekä uuden Hippoksen yleisöerikoiskokeen. Lisäksi Harjun yleisöerikoiskoe ajettiin lauantain päätteeksi.  

## Kilpailun tapahtumat
Carlos Sainz johti rallia kolmen ensimmäisen erikoiskokeen jälkeen, mutta hän otti tahallisen aikasakon ensimmäiselle yötauolle saadakseen myöhäisemmän lähtöpaikan pitkälle lauantaipäivälle. Täten johtoon siirtyi Marcus Grönholm, Toyota Corolla WRC:n ensimmäisessä kilpailussa. 

Sainz nousi lauantaina uudelleen johtoon, mutta hidasteli päivän päättäneellä Harjun yleisöerikoiskokeella saadakseen jälleen paremman lähtöpaikan sunnuntaille. Täten kipailun johtoon nousi Tommi Mäkinen. Sunnuntaina Sainz keskeytti kuitenkin voimansiirto-ongelmiin, joten voittokamppailu jäi Mäkisen ja Juha Kankkusen väliseksi.   

Subaru-kuljettajat Colin McRae ja Kenneth Eriksson keskeyttivät moottorivikaan lauantaina. Marcus Grönholmin Toyotasta loppui polttoaine sunnuntaina. 

## Tulokset

N-ryhmän voitti Jouko Puhakka.

F2-luokan voitti Harri Rovanperä Seat Ibizalla.

## Muuta

* Yksi kolmesta suomalaisten neloisvoitosta Rallin MM-sarjassa
* Toyota Corolla WRC:n MM-debyytti

## Lähteet

## Aiheesta muualla
* Rally-Maps.com, erikoiskokeiden reitit kartalla
Anshelm Sjöstedt-Jussila

**Oskar Anshelm (Oskari, O. A.) Sjöstedt-Jussila** (25. elokuuta 1869 Akaa – 6. helmikuuta 1926 Alastaro) oli suomalainen maanviljelijä ja Suomalaisen puolueen, vuodesta 1918 kokoomuksen kansanedustaja.

Sjöstedt-Jussilan vanhemmat olivat rusthollari Axel Olof Sjöstedt ja Maria Kristina Kaulo. Hän kävi oppikoulua vuoteen 1888 saakka ja maanviljelysopiston 1891. Sjöstedt-Jussila toimi maanviljelijänä Alastarolla 1892–1926 ja hän oli Alastaron kirkon isännöitsijänä 1903–1924. 

Sjöstedt-Jussila oli kansanedustajana 1911–1919 ja 1924–1925 edustaen Turun läänin pohjoista vaalipiiriä. Hän erosi kesken edustajakautensa ja hänen tilalleen eduskuntaan tuli 20. lokakuuta 1925 kokoomuksen Kustaa Kylänpää. Sjöstedt-Jussila oli myös Alastaron kunnanvaltuuston ja kuntakokouksen puheenjohtajana sekä oli edustajana kirkolliskokouksessa. 

Anshelm Sjöstedt-Jussila oli naimisissa vuodesta 1892 Serafina Lovisa Jussilan kanssa.

## Lähteet
Andrei Jämsä

**Andrei Jämsä** (s. 14. helmikuuta 1982 Pärnu) on virolainen soudun olympiamitalisti ja Euroopan-mestari. 185 senttimetriä pitkä ja 95 kilogrammaa painava Jämsä edustaa Pärnu Sõudeklubia. 

Jämsä saavutti olympiapronssia pariaironelosesta vuoden 2016 kesäolympialaisista Rio de Janeirosta. Hän on osallistunut myös vuosien 2004, 2008 ja 2012 kesäolympialaisiin. MM-kilpailuista Jämsällä on kolme pariaironelosen pronssia. EM-kilpailuista hän on saavuttanut kolme kultaa ja yhden hopean, jokaisen mitalin pariaironelosesta.

## Lähteet
Hidetoshi Mitsusada

**Hidetoshi Mitsusada** (; s. 29. joulukuuta 1970) on japanilainen entinen Formula 3000 -kilpailija. Hän kilpaili vuosina 1998 ja 2000 Formula 3000 -sarjassa. Mitsusadan parhaaksi sijoitukseksi jäi vuonna 1998 saksan Nürburgringillä ajama 15. sija. Vuonna 2000 hän koeajoi Benettonin Formula 1 -autoa.

## Formula 3000 -tulokset
Henri Junghänel

**Henri Junghänel** (s. 5. helmikuuta 1988 Breuberg) on saksalainen kivääriampuja ja olympiavoittaja. 179 senttimetriä pitkä ja 80 kilogrammaa painava Junghänel edustaa SV Rai-Breitenbachia ja hänen valmentajanaan toimii Bill Murray.

Junghänel saavutti olympiakultaa 50 metrin kiväärin makuukilpailusta vuoden 2016 kesäolympialaisista Rio de Janeirosta. Vuoden 2015 Euroopan kisoista hän voitti kultaa samasta kilpailusta. EM-kilpailuista Junghänelillä on yksi hopea. 

Nuorten sarjoissa Junghänelillä on yksi EM-hopea 10 metrin ilmakivääristä vuodelta 2008.

## Lähteet
F1 World Grand Prix 2000

**F1 World Grand Prix 2000** on Eutechnyxin kehittämä ja Eidos Interactiven julkaisema ajopeli. Peli julkaistiin 8. maaliskuuta 2001 Microsoft Windowslle ja PlayStationlle. Peli sisältää kaikki Formula 1 -kauden 2000 tallit, kuljettajat ja radat.
Luis Garavito

**Luis Alfredo Garavito Cubillos** (25. tammikuuta 1957 Génova, Kolumbia – 12. lokakuuta 2023 Valledupar, Kolumbia), tunnetaan myös nimityksillä "La Bestia" ("Peto") tai "Tribilín", oli kolumbialainen sarjamurhaaja, pederasti, sadisti, raiskaaja, lasten seksuaalinen hyväksikäyttäjä ja nekrofiili. Vuonna 1999 hän myönsi raiskanneensa, kiduttaneensa, paloitelleensa sekä murhanneensa 147 nuorta miestä sekä poikaa Kolumbian läntisillä alueilla.

## Lapsuus
Luis Garavito oli vanhin seitsemänlapsisen perheen lapsista. Hänen lapsuutensa läntisessä Kolumbiassa oli vaikea, ja hän joutui isänsä ja useiden naapureidensa pahoinpitelemäksi. Garavito ei lopulta käynyt koulua kuin muutaman vuoden.

## Murhat
Kolumbiassa katosi 1990-luvulla useita 8–16-vuotiaita poikia, ja samaan aikaan löytyi myös useita kuolleita poikia, joita oli raa’asti runneltu ja seksuaalisesti pahoinpidelty. Maassa käynnistyi vuonna 1997 laaja ajojahti, kun Pereiran kaupungin läheltä löytyivät 36 pojan haudat. 

Garavito saatiin kiinni vuonna 1999, kun häntä epäiltiin nuoren pojan raiskausyrityksestä. Hän oli tuolloin koditon ja työtön ja kärsinyt vuosia alkoholi- ja mielenterveysongelmista. Raiskausyritystä tutkinut tuomari kysyi tutkimuksissa Garavitolta, onko tämä tappanut ne 114 poikaa, jotka on löytynyt 59:stä eri Kolumbian kaupungista vuoden 1994 jälkeen. Garavito tunnusti lopulta 140 murhaa ja rukoili anteeksiantoa.

Garavito iski erityisesti köyhiin lapsiin, ja joihin sai kontaktin erilaisissa valeasuissa. Monet olivat katukauppiaitten lapsia, joita ei pidetty silmällä. Hän esiintyi usein esimerkiksi munkkina, kolumbialainen media kutsui häntä tämän takia nimellä "El Cura", tai pappina ja lupasi pojille rahaa tai juomaa. Garavito teki murhansa laajalla alueella. Hänen tiedetään tappaneen ainakin 11:ssä Kolumbian 32:sta departementista. Lisäksi hänen epäiltiin murhista myös Ecuadorissa. Garaviton todistettiin murhanneen 138, mutta uhreja epäillään olevan peräti 300 tai enemmän. Hänet tuomittiin 189 pojan 1990-luvulla tehdyistä murhista. 

Vuonna 2000 Garavito sai 835 vuoden vankeustuomion. Vuonna 2001 vankeustuomioiden kokonaismäärän kerrottiin olevan jo 1 853 vuotta, vaikka rikostapauksia oli edelleen vireillä. Kolumbian lakien mukaan ketään ei voida pitää vankilassa yli 40:tä vuotta. Laki myös mahdollistaa vapautumisen hyvän käytöksen ansiosta, kun tuomiosta on kärsitty yli puolet. Myös Garaviton vapauttamista oli alettu harkita, kun hän oli istunut vankilassa parikymmentä vuotta. Kolumbiassa tämä herätti raivoa. Vuonna 2021 silloinen Kolumbian presidentti Ivan Duque vakuutti, että ainakin hänen hallintonsa aikana Garavito pysyy vankilassa.

Toisten tietojen mukaan tuomion pituus oli 22 vuotta, koska Kolumbian laki mahdollisti korkeintaan 30 vuoden tuomion ja koska Garavito tunnusti rikokset ja auttoi poliisia ruumiiden löytämisessä.

Paikallinen media on kuvannut häntä "maailman pahimmaksi sarjamurhaajaksi". Louis Garavito kuoli 66-vuotiaana vankeudessa lokakuussa 2023.

## Lähteet
* CNN
* BBC
* Pirry entrevista a Luis Alfredo Garavito
* Fiscalia Report (Espanja)
* Murderpedia

### Viitteet
Mauri Tuomela

**Mauri Leopold Tuomela** (30. tammikuuta 1870 Vehkalahti – 2. elokuuta 1945 Pieksämäki) oli suomalainen maanviljelijä, kunnallisneuvos ja Suomalaisen puolueen kansanedustaja.

Tuomelan vanhemmat olivat maanviljelijä Heikki Dufva ja Anna Maria Kirjalainen. Hän kävi oppikoulua neljä luokkaa ja maanviljelyskoulun 1888. Tuomela oli maanviljelijänä Vehkalahdella vuoteen 1918 saakka, Mikkelin maalaiskunnassa 1918–1920, Pieksämäen maalaiskunnassa 1920–1930 sekä Pieksämäen kauppalassa 1930–1945. Hän toimi Vehkalahdella asuessaan paloapuyhtiön esimiehenä ja säästöpankin kirjurina sekä myöhemmin Pieksämäen maalaiskunnan rahastonhoitajana. Hän sai kunnallisneuvoksen arvonimen 1930.

Tuomela oli kansanedustajana 1914–1917 edustaen Kymen läänin läntistä vaalipiiriä. Hän oli presidentin valitsijamiehenä vuoden 1925 presidentinvaaleissa. Tuomela oli Vehkalahdella kuntakokouksen esimiehenä ja kunnanvaltuuston ja kunnallislautakunnan jäsenenä. Pieksämäellä hän oli kauppalanhallituksen jäsenenä ja kauppalan järjestysoikeuden puheenjohtajana. Hän oli lisäksi Säästöpankkien Keskus-Osake-Pankin hallintoneuvoston jäsenenä.

Mauri Tuomela oli naimisissa vuodesta 1903 Emilia Tiilen kanssa.

## Lähteet
Patrick Lemarié

**Patrick Lemarié** (s. 6. helmikuuta 1968 Paris, Ranska) on ranskalainen kilpa-ajaja. Hän toimi vuodet 1999–2002 Formula 1 -tallin BAR testikuljettajana. Vuonna 2003 Craig Pollock palkkasi hänet ajamaan PK Racing -talliin Champ Car -sarjaan. Lemarié on kilpaillut myös Le Mansin 24 tunnin ajossa, American Le Mans Series, Indy Lights, Toyota Atlantic ja Formula 3000 -sarjoissa.
Gabon kesäolympialaisissa 2016

**[[Gabon]]** osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi taekwondoin Anthony Obame.

## Joukkue
### Judo

* Paul Kibikai – miesten alle 81&nbsp;kg
* Sarah Myriam Mazouz – naisten alle 78&nbsp;kg

### Taekwondo

* Anthony Obame – miesten yli 80&nbsp;kg

### Uinti

* Maël Ambonguilat – miesten 50&nbsp;m vapaauinti

### Yleisurheilu

;Juoksulajit

* Wilfried Bingangoye – miesten 100&nbsp;m
* Ruddy Zang Milama – naisten 100&nbsp;m

## Lähteet
Ioánnis Kyriazís

**Ioánnis Kyriazís** (, s. 19. tammikuuta 1996) on kreikkalainen keihäänheittäjä.

Nuorten MM-kilpailuissa 2014 Eugenessa Kyriazís sijoittui seitsemänneksi ja nuorten EM-kilpailuissa 2015 Eskilstunassa hän oli neljäs.

Kyriazís selviytyi Amsterdamin vuoden 2016 EM-kilpailuiden finaaliin heitettyään karsinnassa silloisen ennätyksensä 81,92. Finaalissa hän oli viimeinen eli kahdestoista tuloksella 75,57. Hän saavutti hopeaa Bydgoszczin alle 23-vuotiaiden EM-kilpailuissa 2017 tuloksella 81,04. Saman vuoden Lontoon MM-kilpailuissa hän sijoittui kuudenneksi tuloksella 84,52. Rooman EM-kilpailuissa 2024 hän karsiutui loppukilpailusta tuloksella 77,54.

Heinäkuussa 2016 Kyriazís heitti Lárisassa ennätyksekseen 87,14, jota hän paransi maaliskuussa 2017 tulokseen 88,01 Austinissa.

Kyriazís antoi huhtikuussa 2019 positiivisen dopingnäytteen, joka sisälsi merkkejä anabolisen steroidin Ligandrolin käytöstä. Hän sai neljän vuoden kilpailukiellon, joka päättyi toukokuussa 2023.

## Henkilökohtaiset ennätykset
*keihäänheitto: 88,01 (Austin 2017)

## Lähteet
Juho Virtanen

**Juho Vihtori Virtanen** (synt. **Appelsin**, 7. kesäkuuta 1870 Tammela – 7. maaliskuuta 1953 Tampere) oli suomalainen poliitikko, joka toimi SDP:n kansanedustajana vuosina 1919–1922.

## Elämä
Juho Virtanen syntyi Tammelan Liesjärven kylässä. Hänen vanhempansa olivat Kiikalassa syntynyt tehdastyömies Elias Appelsin (1830-1910) ja Kiskosta kotoisin ollut Maija Stina Kaapontytär Syrjälä (s. 1837). Forssan Viksbergissä asunut Virtanen työskenteli Forssan puuvillatehtaalla aluksi työmiehenä ja vuodesta 1909 lähtien kirjurina. Hän liittyi Forssan työväenyhdistys Kuhaan vuonna 1895 ja toimi myöhemmin sen sihteerinä. Virtanen oli myös Hämeenlinnassa ilmestyneen *[[Hämeen Voima]]n* Forssan aluetoimituksen hoitaja ja kirjeenvaihtaja 1907-1911 sekä Tammi Kauppa Oy:n johtaja.

Vuonna 1917 Virtanen toimi Tammelan elintarvikelautakunnan puheenjohtajana ja samana syksynä hänet valittiin kunnallislautakunnan puheenjohtajaksi. Sisällissodan jälkeen Virtanen työskenteli Forssan puuvillatehtaalla kirjurintyönsä ohella ammattientarkastajan apulaisena. Vuonna 1919 hänet valittiin eduskuntaan. Ainoaksi jääneen kansanedustajakautensa päätyttyä Virtanen muutti Tampereelle, jossa hän työskenteli valtion ammattientarkastajana 1924–1937.

## Perhe
Juho Virtasen puoliso oli Tammelan Saaresta kotoisin ollut Emma Vilhelmiina Zaar (s. 1873), jonka kanssa hän avioitui vuonna 1892. Pariskunnalle syntyi kahdeksan lasta. Heidän poikansa Paavo Henrik (1898-1918) kuoli sisällissodan jälkeen Lappeenrannan vankileirillä.

## Lähteet
Kim Song-i

**Kim Song-i** ( s. 10. elokuuta 1994) on pohjoiskorealainen pöytätennispelaaja ja olympiamitalisti. Elokuussa 2016 Kimin rankingsijoitus oli 50. Kim saavutti Rio de Janeiron olympialaisissa 2016 olympiapronssia naisten kaksinpelissä. Kim on voittanut urallaan myös Ruotsin avoimen pöytätennisturnauksen vuonna 2012.

## Lähteet
Jay Thomas Evans

**Jay Thomas ”Tommy” Evans** (21. tammikuuta 1931 Tulsa, Oklahoma – 18. maaliskuuta 2008 Norman, Oklahoma) oli yhdysvaltalainen vapaapainija ja kreikkalais-roomalaisen tyylin painija, olympiamitalisti ja Pan-Amerikan kisojen kultamitalisti.

67–70 kilogramman painoluokissa kilpaillut Evans voitti vapaapainissa olympiahopeaa Helsingissä 1952 ja Pan-Amerikan kisojen kultaa Méxicossa 1955. Hän kilpaili myös Melbournen kesäolympialaisissa 1956 kummallakin painityylillä ja sijoittui vapaapainissa viidenneksi.

## Lähteet
* Tommy Evans Bio, Stats and Results  Olympics at Sports-Reference.com 
* Evans, Jay Thomas (USA) International Wrestling Database 

### Viitteet
Yambo Ouologuem

**Yambo Ouologuem** (22. elokuuta 1940 Bandiagara – 14. lokakuuta 2017 Sévaré) oli malilainen kirjailija.

Bamakossa ja Pariisissa opiskelleen Ouologuemin tunnetuin teos on hänen ensimmäinen romaaninsa *Le devoir de violence*, josta hän sai Renaudot-palkinnon vuonna 1968. Afrikan historiaa kaunistelematta kuvaava teos on raju hyökkäys négritude-aatteen kannattajien romantisoitua historiakäsitystä vastaan. Se sai ristiriitaisen vastaanoton myös väkivaltaisuutensa ja eroottisuutensa takia. Myöhemmin kirjailijaa syytettiin Graham Greenen ja ranskalaisen André Schwarz-Bartin teosten plagioinnista. Nykyään romaania pidetään yhtenä modernin afrikkalaisen kirjallisuuden klassikoista.

Vuonna 1969 Ouologuem julkaisi esseekokoelman *Lettre à la France nègre* ja sen jälkeen salanimellä Utto Rodolph eroottisen romaanin  *Les mille et une bibles du sexe*. Palattuaan Maliin 1970-luvun lopulla kirjailija vietti eristäytynyttä elämää kotikaupunkinsa Bandiagaran lähistöllä.

## Lähteet
Gambia kesäolympialaisissa 2016

**[[Gambia]]** osallistui kesäolympialaisiin 2016. Sitä edusti neljä urheilijaa kolmessa lajissa. Joukkueen lipunkantajana avajaisissa toimi pikajuoksija Gina Bass.

## Joukkue
### Judo

* Faye Njie – miesten alle 73&nbsp;kg

### Uinti

* Pap Jonga – miesten 50&nbsp;m vapaauinti

### Yleisurheilu

;Juoksulajit

* Adama Jammeh – miesten 200&nbsp;m
* Gina Bass – naisten 200&nbsp;m

## Lähteet
Amadou Hampâté Bâ

**Amadou Hampâté Bâ** (1901 Bandiagara – 15. toukokuuta 1991 Abidjan) oli malilainen kirjailija, kansatieteilijä ja historioitsija.

Aluepäällikön adoptoima Bâ meni 12-vuotiaana ranskalaiseen siirtomaakouluun. Hän jatkoi samalla myös islamin opintoja suufilaisen Tierno Bokarin johdolla. Bâ työskenteli siirtomaahallinnon avustajana ja tulkkina vuoteen 1942, jolloin hän aloitti kansatieteen tutkijana Ranskan mustan Afrikan instituutissa Dakarissa. Vuonna 1958 Bâ perusti johtamansa yhteiskuntatieteiden instituutin Bamakoon. Hän toimi Malin Norsunluurannikon suurlähettiläänä vuosina 1962–1966 ja sen jälkeen Unescon toimeenpanevan neuvoston jäsenenä vuoteen 1970. 

Bâ on tutkinut etupäässä oman kansansa fulbejen historiaa, kulttuuria ja kansanperinnettä. Hän on pyrkinyt rekonstruoimaan historiaa suullisen perinteen pohjalta. Bân kaunokirjallinen tuotanto käsittää runoja ranskaksi ja fulaniksi, kertomuksia, romaanin *L'étrange destin du Wangrin* (1973) sekä muistelmat *Amkoullel, l'enfant peul* (1991) ja *Oui, mon commandant* (1997). Afrikkalainen nationalismi yhtyy kirjailijan tuotannossa voimakkaaseen uskonnollisuuteen.

## Lähteet
Rəşid Məmmədbəyov

**Rəşid Qarabəy oğlu Məmmədbəyov** (, 28. helmikuuta 1927 Şağan, Transkaukasian SFNT – 4. joulukuuta 1970 Baku, Azerbaidžanin SNT) oli Neuvostoliittoa edustanut vapaapainija ja olympiamitalisti.

57 kilogramman painoluokassa kilpaillut Məmmədbəyov oli ensimmäinen olympiamitalin voittanut azeri. Hän saavutti vapaapainissa olympiahopeaa Helsingissä 1952.

## Lähteet
Seydou Badian Kouyaté

**Seydou Badian Kouyaté** (kirjailijanimeltään *Seydou Badian*, 10. huhtikuuta 1928 Bamako – 28. joulukuuta 2018) oli malilainen kirjailija ja poliitikko.

Koyaté suoritti keskikoulun Ranskassa ja valmistui lääketieteen tohtoriksi Montpellier’n yliopistosta vuonna 1955. Hän työskenteli vuodesta 1962 lähtien Malin maatalousministerinä ja vuodesta 1965 suunnitteluministerinä. Vuonna 1966 hän jatkoi uraansa lääkärinä. Vuoden 1968 vallankaapauksen jälkeen Koyaté vietti seitsemän vuotta vankilassa. Vuodesta 1975 lähtien hän asui Senegalin Dakarissa, josta hän palasi vuonna 1991 Maliin ryhtyen jälleen aktiivipoliitikoksi.

Koyatén tunnetuin teos on sukupolvien ja kulttuurien konfliktia kuvaava romaani *Sous l’orage* (1957). Hän kirjoitti myös muita romaaneja ja näytelmiä. Kirjailijan teosten pääteema on afrikkalaisen identiteetin ja perinteiden säilyttäminen modernisoituvassa yhteiskunnassa. 

## Lähteet
Arvo Kyllönen

**Arvo ”Arkko” Kyllönen** (17. joulukuuta 1932 Imatra – 10. kesäkuuta 2017) oli suomalainen kreikkalais-roomalaisen tyylin painija ja vapaapainija. Palomiehenä työskennellyt Kyllönen edusti Tainionkosken Tähteä ja Lappeenrannan Työväen Urheilijoita.

57–62 kilogramman painoluokissa kummallakin painityylillä kilpaillut Kyllönen osallistui Helsingin kesäolympialaisiin 1952, joissa hän karsiutui kreikkalais-roomalaisen painin 57 kilogramman painoluokassa kolmannen kierroksen jälkeen. Kyllönen voitti Suomen mestaruuden vapaapainin 57 kg:n sarjassa vuonna 1952 ja kreikkalais-roomalaisen painin 62 kg:n sarjassa vuonna 1954.

Kyllönen sai vuonna 1998 musiikillisista ansioistaan director musices -arvonimen. Hän toimi vuosina 1965–1990 kapellimestarina Imatran työväenyhdistyksen soittokunnassa.

## Lähteet
* Arvo Kyllönen Bio, Stats and Results  Olympics at Sports-Reference.com 
* Kyllönen Arvo tulpaini.fi

### Viitteet
Luuttucembalo

**Luuttucembalo** (engl. *lute-harpsichord*; saks. *Lautenklavecimbel*, *Lautenklavier*, *Lautenwerck*, *Lautenwerk*, *Theorbenflügel*; ransk. *clavecin-luth*) on cembalo, jonka kielet on tehty suolesta; tavallisen cembalon kielet ovat metallia. Luuttucembalolla pyritään imitoimaan luutun ääntä, mutta kosketinsoittimena se mahdollistaa polyfonisen musiikin esittämisen luuttua paremmin.

Soitin oli erityisen suosittu 1700-luvun alkupuolen Saksassa, jossa luuttucembaloita rakensivat muiden muassa Johann Christoph Fleischer, Zacharias Hildebrandt ja Johann Nicolaus Bach. Säveltäjä Johann Sebastian Bachin jäämistöön kuului kaksi luuttucembaloa, ja hän sävelsi soittimelle ainakin e-mollisarjan BC L166/BWV 996 (*Preludio con la Svite da Gio: Bast. Bach. aufs Lauten Werck*).

Monissa cembaloissa on erityinen luuttuäänikerta, joko varsinainen omin luistein varustettu soinniltaan nasaalinen äänikerta (engl. *lute stop*; ransk. *nasale*, *registre d'hautbois*; saks. *Nazard*, *Nasal-Register*, *Nasalzug*, *Oboezug*) tai sordiinon tapaan toimiva nahasta tai huovasta valmistettu metallikielten sointia pehmentävä vaimennusmekanismi (engl. *buff stop*, *harp stop*, virh. myös *lute stop*; ital. *sordino*, *liuto*; ransk. *registre de luth*, saks. *Lautenzug*). Kumpaakaan näistä ei pidä sekoittaa luuttucembalon perusominaisuuteen eli suolikielisiin äänikertoihin.

## Lähteet

## Aiheesta muualla
* Keith Hill: ''About My Lautenwerks''
Massa Makan Diabaté

**Massa Makan Diabaté** (1938 Kita – 27. tammikuuta 1988 Bamako) oli malilainen kirjailija.

Kuuluisaan griottisukuun syntynyt Diabaté kasvoi Kongossa, Guineassa ja Ranskassa sekä opiskeli ja väitteli tohtoriksi Pariisissa. Hänen pääteoksensa on malinkekulttuurin muutosta ironisesti kuvaava Kouta-trilogia *Le Lieutenant de Kouta* (1979), *Le Coiffeur de Kouta* (1980) ja *Le Boucher de Kouta* (1982), joka ulottuu siirtomaavallan alkuvaiheista 1980-luvulle. Diabaté sai mustan Afrikan kirjallisuuspalkinnon vuonna 1971 ja Léopold Sédar Senghor -palkinnon vuonna 1987.

## Lähteet
Thomaz Soares da Silva

**Thomaz Soares da Silva**, tunnettiin paremmin taiteilijanimellään **Zizinho** (14. syyskuuta 1921 – 8. helmikuuta 2002) oli brasilialainen jalkapalloilija. Hän kuului maan parhaimpiin pelaajiin 1940- ja 50-luvuilla.

Brasilian maajoukkueessa Zizinho pelasi 53 ottelua, joissa hän teki 30 maalia. Hän oli aloituskokoonpanossa *[[Maracanaço]]*-nimen saaneessa loppuottelussa, jossa Brasilia hävisi maailmanmestaruuden kotikisoissaan 1950 Uruguaylle. Hänet valittiin myös kisojen parhaaksi pelaajaksi.

Zizinho kuoli 80-vuotiaana vuonna 2002.

## Lähteet
Kōsuke Hagino

**Kōsuke Hagino** (; s. 15. elokuuta 1994 Tochigi) on japanilainen kilpauimari.

Hagino voitti 400 metrin sekauinnin olympiakultaa Rio de Janeiron kesäolympialaisissa 2016 ja lisäksi 200 metrin sekauinnin hopeaa ja pitkän vapaauintiviestin pronssia Japanin joukkueessa. Edeltäneissä Lontoon kesäolympialaisissa 2012 hän saavutti 400 metrin sekauinnin pronssia.

Barcelonan MM-kilpailuissa 2013 Hagino saavutti 400 metrin vapaauinnin ja 200 metrin sekauinnin hopeaa. Budapestin MM-kilpailuissa 2017 hän oli 200 metrin sekauinnissa niin ikään toinen. Lyhyen radan MM-kilpailuissa Dohassa 2014 hän sai kultaa 200 metrin sekauinnissa ja hopeaa 400 metrin sekauinnissa.

Hagino voitti Aasian kisoissa 2014 neljä kultamitalia, yhden hopean ja kaksi pronssia. Saman vuoden Tyynenmeren-mestaruuskilpailuissa hän sai kaksi kultamitalia ja kolme hopeaa. Vuonna 2018 hän saavutti Aasian kisoissa yhden kullan, kaksi hopeaa ja yhden pronssin, Tyynenmeren-mestaruuskilpailuissa yhden hopean ja pronssin. Nuorten MM-kilpailuissa 2011 hän saavutti yhden kullan, kaksi hopeaa ja kaksi pronssia

## Henkilökohtaiset ennätykset
### 50 metrin rata

### 25 metrin rata

## Lähteet
* https://swimswam.com/tag/kosuke-hagino/

### Viitteet

## Aiheesta muualla
*
Jönköpings Södra IF

**Jönköpings Södra IF** (tunnetaan usein lyhenteellä **J-Södra**) on ruotsalainen jalkapalloseura Jönköpingin kaupungista. Seura on perustettu vuonna 1922. J-Södra nousi kaudelle 2016 maan korkeimmalle sarjatasolle Allsvenskaniin 46 vuoden tauon jälkeen.

Kotiottelunsa joukkue pelaa Stadsparksvallenilla, johon mahtuu 5 200 katsojaa. 

## Aiheesta muualla
* Seuran kotisivut
Moussa Konaté (kirjailija)

**Moussa Konaté** (1951 Kita – 30. marraskuuta 2013 Limoges) oli malilainen kirjailija.

Opettajana sekä Le Figuier ja Edition Jamana -kustantamojen johtajana työskennellyt Konaté kuvaa teoksissaan kriittisesti nyky-Malin jokapäiväistä elämää. Hän oli myös yksi harvoista afrikkalaisista kirjailijoista, joka pystyi elättämään itsensä jännityskertomuksilla. Konaté sai Ranskan akatemian Hervé Deluen -palkinnon vuonna 2011.

## Lähteet
Pöytätennis kesäolympialaisissa 2016 – miesten kaksinpeli

**Miesten pöytätenniksen kaksinpeli** Rio de Janeiron olympialaisissa 2016 pidettiin 6. – 11. elokuuta. Ottelut pelattiin Riocentrossa. Turnauksen voitti kiinalainen Ma Long, joka voitti hallitsevan olympiavoittajan kiinalaisen Zhang Jiken. Pronssia saavutti Jun Mizutani.

## Tulokset

## Lähteet
Taina Karvonen

**Taina Karvonen** (s. 15. heinäkuuta 1989 Oulu) on suomalainen kilpauransa päättänyt uimahyppääjä. Hän kilpaili kolmen metrin parihypyissä ja metrin ponnahduslaudalla yltäen kummassakin kilpailumuodossa EM-kilpailujen loppukilpailuun.

## Ura

Karvonen kilpaili kolmen metrin parihypyissä Iira Laatusen kanssa vuodesta 2011 toukokuuhun 2016 asti, jolloin Laatunen päätti kilpauransa. Viimeisessä parihyppykilpailussaan Lontoon EM-kilpailuissa he sijoittuivat kahdeksanneksi. Vuoden 2015 EM-kilpailuissa he olivat kuudensia,  ja vuoden 2014 EM-kilpailuissa kaksikko sijoittui seitsemänneksi.

Karvonen kilpaili vuoden 2015 uinnin MM-kisoissa. Ensimmäisissä MM-kilpailuissaan hän sijoittui ponnahduslaudan karsinnassa 23:nneksi. Parihypyissä Karvonen–Laatunen-kaksikko oli karsinnan 16:s.

Vuoden 2012 EM-kilpailuissa Karvonen oli yhden metrin ponnahduslaudalla 15:s ja karsiutui 12 parhaan hyppääjän loppukilpailusta. Vuoden 2015 EM-kilpailuissa Karvonen selviytyi metrin ponnahduslaudalla loppukilpailuun jossa sijoittui 12:nneksi. Vuonna 2016 hän karsiutui EM-ponnahduslautafinaalista.

Karvonen ilmoitti elokuussa 2017 päättävänsä kilpauransa ja siirtyvänsä valmentajaksi.

## Lähteet

## Aiheesta muualla
* Karvosen kotisivut  tainakarvonen.fi
Pöytätennis kesäolympialaisissa 2016 – naisten kaksinpeli

**Naisten pöytätenniksen kaksinpeli** Rio de Janeiron olympialaisissa 2016 pidettiin 6. – 10. elokuuta. Ottelut pelattiin Riocentrossa. Olympiakultaa voitti kiinalainen Ding Ning, joka voitti loppuottelussa hallitsevan olympiavoittajan kiinalaisen Li Xiaoxian. Pronssia saavutti pohjoiskorealainen Kim Song-i.

## Tulokset

## Lähteet
Pöytätennis kesäolympialaisissa 2016 – naisten joukkuepeli

**Naisten pöytätenniksen joukkuepeli** Rio de Janeiron olympialaisissa 2016 pidetään 12. – 16. elokuuta. Ottelut pelattaan Riocentrossa. Turnaukseen osallistuu 16 maata. Olympiakultaa voitti Kiinan joukkue. Hopealle sijoittui Saksa ja kolmanneksi Japani.

## Tulokset

## Lähteet
Olli Sarekoski

**Olli Yrjö Sarekoski** (s. 23. maaliskuuta 1965) on suomalainen yritysjohtaja, joka on toiminut Veikkauksen palveluksessa vuodesta 2003. Hän aloitti uuden rahapeliyhtiön, Veikkauksen toimitusjohtajana vuoden 2017 alussa.

Aikaisemmin Sarekoski on toiminut Urheilukanavan omistaneen Suomen Urheilutelevisio Oy:n toimitusjohtajana. Koulutukseltaan hän on kauppatieteiden maisteri Vaasan yliopistosta. 

## Lähteet
Joahnys Argilagos

**Joahnys Oscar Argilagos Perez** (s. 11. tammikuuta 1997) on kuubalainen alemman kärpässarjan nyrkkeilijä. Hän saavutti kultaa AIBA:n maailmanmestaruuskisoissa 2015 ja hopeaa Pan-Amerikan kisoissa 2015, sekä pronssia 2016 kesäolympialaisissa.

Hän on voittanut myös AIBA:n nuoren maailmanmestaruuden 2013.

## Lähteet
IBM Cloud Video

**Ustream** on maaliskuussa 2007 perustettu yhdysvaltalainen suoratoistopalvelu tietokone- ja konsolipelaajille. Palvelun ideana on yhdistää pelaajia ympäri maailman antamalla heidän lähettää ja katsoa reaaliaikaista videokuvaa ja keskustella toistensa kanssa.

## Aiheesta muualla
* Kotisivut
Intel Skylake

**Skylake** on Intelin kehittämä suoritinarkkitehtuuri. Skylake on Haswellin seuraaja joka julkaistiin elokuussa 2015. Skylake suunniteltiin pääasiassa Intelin Israelin Haifassa sijaitsevassa kehitysyksikössä. Skylakeen perustuvat työpöytäsuorittimet tukevat virallisesti vain DDR3L tai DDR4 muisteja. Skylake prosessorit valmistetaan Intelin 14 nm litografisella prosessilla. Skylaken seuraaja on Kaby Lake. 

## Galleria

Intel CPU Core i7 6700K Skylake top.jpg|Intel Core i7-6700K etupuolelta.
Intel CPU Core i7 6700K Skylake perspective.jpg|Intel Core i7-6700K takapuolelta.
Intel CPU Core i7 6700K Skylake bottom.jpg|Intel Core i7-6700K takapuolelta.
Intel@14nm@Skylake@Skylake-S@Core i7-6700@SR2BT Stack-DSC02973-DSC03021 - ZS-retouched (30035867736).jpg|Intel Core i7-6700 ydin.


## Lähteet

## Aiheesta muualla
* Lista Skylake-prosessoreista
RFactor 2

**rFactor 2** on Image Space Incorporated -yhtiön (ISI) kehittämä ajosimulaatiopeli. Peli perustuu eri autoluokkiin, joista voi valita mopoauton tai Formula 1 -auton väliltä haluamansa menopelin radalle.

ISI on sopinut alankomaalaisen Luminis-yhtiön kanssa jatkokehityksen siirtymisestä uuteen yhtiöön Studio 397.

Pelin jakelu on siirtynyt yksinomaan Steam-alustalle.

## Lähteet

## Aiheesta muualla
*Kotisivut
Luettelo televisiosarjan Ryhmä Hau jaksoista

Tämä on **luettelo kaikista televisiossa esitetyistä [[Ryhmä Hau]] -jaksoista**.

## Tuotantokaudet

### 1. tuotantokausi

### 2. tuotantokausi

### 3. tuotantokausi

### 4. tuotantokausi

### 5. tuotantokausi

### 6. tuotantokausi

### 7. tuotantokausi

### 8. tuotantokausi

### 9. tuotantokausi

### 10. tuotantokausi

### 11. tuotantokausi

 || 261 || 1. Pennut pelastavat huojuvan tornin

|| 262 || 2. Pennut pelastavat kiviajon

### Erikoisjaksot

### Elokuva
Anton Vaino

**Anton Eduardovitš Vaino** (, s. 17. helmikuuta 1972 Tallinna, Viron SNT, Neuvostoliitto) on venäläinen virkamies, joka on ollut Venäjän presidentinhallinnon päällikkö elokuusta 2016 alkaen. Hänen edeltäjänsä oli Sergei Ivanov. Vainon isoisä oli Viron neuvostotasavaltaa johtanut Karl Vaino.

Anton Vaino on koulutukseltaan diplomaatti ja edennyt nopeasti virkaurallaan. Vaino on opiskellut muun muassa japania ja työskennellyt vuosina 1996–2001 Venäjän Tokion-suurlähetystössä ja ulkoministeriön toisella Aasian osastolla.

Vaino edustaa Venäjän valtaeliitin uutta sukupolvea. Hän on lähtöisin Vladimir Putinin lähipiiristä, mutta hän ei edusta perinteisiä ”Putinin pietarilaisia”. Vainoa pidetään lännessä kovaotteisena, länsivastaisena byrokraattina ja teknokraattina.

*[[The New Yorker]]* -lehden mukaan Vainon kirjoitukset ovat outoja ja pelottavia. Hänen yhdessä Anton Kobjakovin ja Viktor Sarajevin kanssa kirjoittamansa kirja *Voiton kuva* esittää maailmanhistorian kattavan niin sanotun kaiken teorian. Teos opastaa, miten saavutetaan absoluuttinen maailmanherruus Putinin harrastaman sambo-painin tekniikoin, keskeisenä periaatteena: ”iske silloin, kun vastustajasi sitä vähiten odottaa”. Artikkelissa *The Capitalization of the Future* Vaino käsittelee aikaa ja avaruutta. Moskovan kauppakorkeakoulun filosofian professori Kirill Martynovin mukaan Vainon artikkelin ajatuksilla ei juuri ole tekemistä tieteen kanssa.

Vaino toimi aiemmin Ivanovin avustajana ja neljä vuotta presidentin henkilökohtaisena avustajana. Silti moni venäläinen ei ollut kuullutkaan hänestä ennen nimitystä presidentinhallinnon päälliköksi.

Venäläinen *[[Meduza]]*-uutissivusto paljasti syyskuussa 2019, että Vainon perheellä on merkittävä kiinteistöomaisuus. Omaisuuden arvoksi arvioidaan jopa 1,6 miljardia ruplaa.

## Lähteet
Minimax TV

**Minimax** on eurooppalainen lapsille suunnattu maksutelevisiokanava. Sillä on lähetyksiä Unkarissa, Romaniassa, Slovakiassa, Sloveniassa, Serbiassa, Bosnia-Hertsegovinassa, Makedoniassa, Albaniassa, Montenegrossa, Tšekissä ja Moldovassa. Espanjassa ja Puolassa kanava on lopettanut. Kanavan omistaa unkarilainen AMC Networks International Central Europe, joka kuuluu amerikkalaiseen AMC Networks -konserniin.
Metsälukki

**Metsälukki** (*Mitopus morio*) on suurikokoinen ja pitkäjalkainen lukkien lahkoon kuuluva hämähäkkieläin.

## Ulkonäkö ja koko
Metsälukin väri vaihtelee voimakkaasti, mutta yleensä selän keskellä erottuu leveä, tumma satulakuvio. Koiraiden kylkien pohjaväri on usein hyvin vaaleanruskea ja satulakuvio tummanruskea tai joskus lähes musta. Naaraat ovat pohjaväriltään tummempia ja satulakuvio on toisinaan epäselvä. Metsälukin selkäpuolella on usein myös pieniä, vaaleita nystyjä. Pyyntileuan eli pedipalpin polven kärki on sisäsivulta leventynyt. Metsälukin katse suuntautuu sivuille ja aavistuksen yläviistoon. Terävänystyinen silmäkumpu on suunnilleen yhtä pitkä kuin leveäkin. Silmäkummun ympärillä on vaihteleva määrä pieniä piikkejä. 

Naaraiden ruumiin pituus on 6,4–8,2 mm ja koiraiden 4,2–5,3 mm. Metsälukin jalkojen väritys vaihtelee kellertävänruskeasta tummahkon ruskeaan ja niissä saattaa olla lähes mustanruskeaa kuviointia. Jalkojen reidet ovat okaiset. Jalkojen pituus ja paksuus voivat vaihdella melko paljon eri yksilöiden välillä. Pisimmän eli toisen raajaparin pituus on 30–40 mm.

Metsälukki muistuttaa varsinkin nuorena seinälukkia (*Phalangium opilio*).

## Elintavat
Metsälukki elää hyvin monipuolisissa ympäristöissä, mutta suosii etenkin metsäisiä elinympäristöjä. Sitä voi tavata myös puistoista, puutarhoista, soilta, rannoilta ja puuttomilta tunturipaljakoilta. Päivisin metsälukki lepäilee yleensä kasveilla, puunrungoilla ja toisinaan myös talojen seinillä. Puutarhassa metsälukki on hyödyllinen hyönteisten saalistaja.

Suomessa metsälukkia tavataan huhti-toukokuusta aina syys-lokakuulle saakka. Metsälukit ovat yksivuotisia. Syksyllä munitut munat talvehtivat.

## Levinneisyys
Metsälukki on levinnyt Euroopassa laajalle ja se on siellä yleinen laji. Myös Suomessa se on yleinen ja sitä tavataan ainoana lukkilajina koko maassa. Pohjoisin havainto lajista on Nuorgamista. Metsälukkia tavataan myös Pohjois-Amerikassa, Aasiassa ja Pohjois-Afrikassa.

## Lähteet
*
*Uddström, Annika & Rinne, Veikko: *Suomen lukit ja valeskorpionit*. Hyönteistarvike Triable Oy, Helsinki 2016. 
*Ötökkätieto: Metsälukki

### Viitteet

## Aiheesta muualla
*Laji.fi: Metsälukki (''Mitopus morio'')
*ITIS: Mitopus morio
Onni Puhakka

**Onni Olof Puhakka** (18. syyskuuta 1870 Kontiolahti – 15. syyskuuta 1955 Liperi) oli suomalainen maanviljelijä, osuustoimintamies ja nuorsuomalaisen puolueen kansanedustaja.

Puhakan vanhemmat olivat maanviljelijä Olof Puhakka ja Helena Sinkkonen. Hän toimi maanviljelijänä Liperissä. Puhakka oli Valion va. toimitusjohtaja 1907–1908.

Puhakka oli kansanedustajana 1910–1914 edustaen Kuopion läänin itäistä vaalipiiriä. Hän kuului Liperin kunnanvaltuustoon. Puhakka oli Valion hallintoneuvoston varapuheenjohtajana ja kuului Valion johtokuntaan sekä Keskusosuusliike Hankkijan hallintoneuvostoon.

Onni Puhakka oli naimisissa vuodesta 1923 Anna Loviisa Saarenpään (entinen Pakarinen) kanssa.

## Lähteet

## Aiheesta muualla
* Martti Puhakka : ''Rukoile ja työtä tee. Onni Puhakan kehitys innovaattorista oman tien kulkijaksi''. Väitöskirja. Annales Universitatis Turkuensis C 326. Historian, kulttuurin ja taiteiden tutkimuksen laitos; Kansatiede, Turun yliopisto 2011
Brice Etès

**Brice Etés** (s. 11. huhtikuuta 1984, Monaco) on monacolainen ennen Ranskaa edustanut yleisurheilija, joka on erikoistunut keskimatkoihin. Hänellä on hallussaan Monacon 800 metrin ennätys: 1:47,61, jonka hän juoksi vuonna 2010.

## Ura
Brice Etès juoksi Monacon 800 metrin ennätyksen vuoden 2010 Timanttiliigassa Monacossa ajalla 1:47.61 ollen kilpailun yhdeksäs.
Hänen henkilökohtainen ennätys tällä matkalla on vuodelta 2008 ajalla 1:47.03, mutta hänellä ei vielä silloin ollut Monacon kansalaisuutta, vaan hän edusti tällöin Ranskaa.
Etès on osallistunut useisiin arvokilpailuihin parhaana saavutuksenaan vuoden 2010 EM-kisojen semifinaalipaikka.
Hän on ollut mukana myös MM-kisoissa 2011, vuoden 2012 EM-kisoissa, vuoden 2013 MM-kisoissa, EM-kisoissa 2014, MM-kisoissa 2015, EM-kisoissa 2016 ja Rio de Janeiron olympialaisissa 2016.

## Lähteet
Kirkkoniemen kirkko

**Kirkkoniemen kirkko** () on Etelä-Varangin evankelis-luterilaisen seurakunnan kirkko Norjan Kirkkoniemessä Finnmarkin läänissä. Se on valmistunut vuonna 1959. Kirkko on rakennettu sodassa vuonna 1944 tuhoutuneen kirkon paikalle.

## Rakentaminen ja muoto
Kirkkoniemen kirkon suunnitteli arkkitehti Sofus Hougen. Hän sai suunnitelmat valmiiksi jo 1940-luvun lopulla, mutta rakennustöihin päästiin vasta vuonna 1957. Kirkon sanotaan olevan hyvin tyypillinen Pohjois-Norjan jälleenrakennuskauden kirkko: siinä on perinteinen ulkomuoto, mutta nykyaikaiset rakennusaineet. Kirkko on rakennettu betonista ja katettu liuskekivipaanuilla.

Kirkko on muodoltaan kolmilaivainen basilika, sen keskilaiva on leveä ja sivulaivat hyvin kapeat. Klerestorioikkunat muodostavat yhtenäisen nauhan ja antavat kirkkosaliin runsaasti luonnonvaloa. Torni on kuorin päällä.

## Sisätilat
Alttaritauluna on puusta ristin muotoon veistetty reliefi, jonka eri osat kuvaavat kristinuskon symboleja. Alttariveistoksen on tehnyt  kuvanveistäjä Kristoffer Leirdal. Kastemaljan valkoista kyyhkystä esittävä puuveistos on Pyhän Hengen symboli  ja saarnastuolin veistokset symboloivat uskoa, toivoa ja rakkautta. Kastemaljan ja saarnastuolin puuveistokset on tehnyt kuvanveistäjä Sivert Donali.

Kirkon sivulaivojen seinillä on kymmenen käsin kudottua ryijyä, jotka ovat Kirkenesin kirkkoyhdistyksen lahjoittamat. Kirkon urut ovat lahja Kirkkoniemessä toimineelta kaivosyhtiö A/S Syd-Varangerilta. Kirkossa on tilaa 275 henkilölle.

## Edellinen kirkko

Kirkkoniemen edellinen kirkko oli seudun ensimmäinen kirkko. Malliltaan se oli pitkänomainen kahdeksankulmainen puukirkko, joka oli valmistunut vuonna 1862. Toisen maailmansodan pommituksessa 4. heinäkuuta 1944 kirkko paloi kokonaan kivijalkaa myöten. Raunioista löytyi kirkon torniristi, joka otettiin talteen ja sijoitettiin uuden kirkon kirkkosaliin.

Ensimmäisen kirkon kirkon rakennuspaikaksi kaavailtiin aluksi Svartakslaa, joka on Varangerinvuonon sivuvuonon Bøkfjordenin itärannalla. Vuonna 1857 kirkon paikaksi valittiin Langfjordenin ja Paatsjoen välinen tuolloin vielä Piselvnesiksi kutsuttu niemi. Ensimmäisen kirkon suunnittelija oli arkkitehti Christian Heinrich Grosch.

Myös nykyisen kirkon rakentamispaikasta käytiin keskustelua, mutta seurakuntalaisten toive saada pystyttää uusi kirkko tuhoutuneen kirkon paikalle toteutui.

## Lähteet

## Aiheesta muualla
Amerikanpussitiainen

**Amerikanpussitiainen** (*Auriparus flaviceps*) on pussitiaisten heimoon kuuluva varpuslintu.

## Levinneisyys
Amerikanpussitiaista tavataan Yhdysvalloissa ja Meksikossa, ja sen levinneisyysalueen pinta-ala on noin 1&nbsp;750&nbsp;000 km2. Lajin kanta on runsastuva ja se on luokiteltu elinvoimaiseksi.

## Lähteet
Herman Niittynen

**Herman Niittynen** (20. syyskuuta 1870 Korpilahti – 31. elokuuta 1942 Korpilahti) oli suomalainen maanviljelijä, kunnallisneuvos ja Kansallisen Edistyspuolueen kansanedustaja.

Niittysen vanhemmat olivat maanviljelijä Herman Lönnroth ja Karoliina Tahvonen. Hän kävi kansakoulun ja toimi maanviljelijänä Korpilahdella vuodesta 1886 alkaen. Niittynen oli Korpilahden säästöpankin rahastonhoitajana 1904–1919 ja Kansallis-Osake-Pankin Korpilahden haarakonttorin esimiehenä 1919–1925. Hän sai kunnallisneuvoksen arvonimen 1931.

Niittynen oli kansanedustajana helmi-maaliskuussa 1919 edustaen Hämeen läänin pohjoista vaalipiiriä. Hän tuli eduskuntaan sosialidemokraattien Anni Huotarin tilalle. Niittynen oli Korpilahdella kuntakokouksen varaesimiehenä ja kunnallislautakunnan esimiehenä sekä kuului kunnanvaltuustoon. Hän kuului MTK:n valtuuskuntan ja oli edustajana kirkolliskokouksessa. 

Herman Niittynen oli naimisissa vuodesta 1894 Eeva Sandelinin kanssa.

## Lähteet
Soares

**Soares** on muun muassa seuraavien henkilöiden sukunimi:

* Arthur Augusto de Matos Soares, *Arthur* (s. 2003), brasilialainen jalkapaloilija
* Bruno Soares (s. 1982), brasilialainen tennispelaaja
* Cédric Soares (s. 1991), portugalilainen jalkapalloilija
* Elza Soares (1930–2022), brasilialainen sambalaulaja
* Everton Soares (s. 1996), brasilialainen jalkapalloilija
* Henrique Soares da Costa (1963–2020) brasilialainen roomalaiskatolinen piispa
* José Manuel Soares, *Pepe* (1908–1931), portugalilainen jalkapalloilija
* Júlio César Soares de Espíndola (s. 1979), brasilialainen jalkapallomaalivahti
* Kassiano Soares (s. 1995), brasilialainen jalkapalloilija
* Luiz Soares Vieira (s. 1937), brasilialainen roomalaiskatolinen arkkipiispa
* Mário Soares (1924–2017), Portugalin presidentti 1986–1996
* Renan Brito Soares (s. 1985), brasilialainen jalkapallomaalivahti
* Ricardo Alexandre Martins Soares Pereira (s. 1976), portugalilainen jalkapallomaalivahti
* Sebastião Soares de Resende (1906–1967), portugalilainen roomalaiskatolinen piispa
* Thomaz Soares da Silva, *Zizinho* (1921–2002), brasilialainen jalkapalloilija
* Togo Renan Soares (1906–1992), brasilialainen koripallovalmentaja
* Welliton Soares de Mirais (s. 1986), brasilialainen jalkapalloilija.
Tulipäätiainen

**Tulipäätiainen** (*Cephalopyrus flammiceps*) on tiaisten heimoon kuuluva varpuslintu. Aikaisemmin laji luettiin pussitiaisiin.

## Levinneisyys
Tulipäätiaista tavataan Bhutanissa, Kiinassa, Intiassa, Laosissa, Myanmarissa, Nepalissa, Pakistanissa ja Thaimaassa, ja sen levinneisyysalueen pinta-ala on noin 226&nbsp;000 km2. Laji on luokiteltu elinvoimaiseksi.

## Lähteet
Tiaishylia

**Tiaishylia** (*Pholidornis rushiae*) eli aiemmalta nimeltään **vilistäjätiainen** on silkkikerttusten heimoon kuuluva varpuslintu.

## Levinneisyys
Tiaishyliaa tavataan Afrikan länsi- ja keskiosissa, ja sen levinneisyysalueen pinta-ala on noin 3&nbsp;140&nbsp;000 km2. Lajin kanta on vakaa, ja se on luokiteltu elinvoimaiseksi.

## Lähteet
Amerikanpuukiipijä

**Amerikanpuukiipijä** (*Certhia americana*) on puukiipijöiden heimoon kuuluva varpuslintu.

## Levinneisyys
Amerikanpuukiipijää tavataan Kanadassa, Yhdysvalloissa, Meksikossa ja Keski-Amerikassa, ja sen levinneisyysalueen pinta-ala on noin 6&nbsp;540&nbsp;000 km2. Lajin kanta on vakaa, ja se on luokiteltu elinvoimaiseksi.

## Ravinto
Syö pääosin hyönteisiä kuten kärsäkäsmäisiä, kuoriaisia, kirvoja, toukkia, muurahaisia, hämähäkkejä sekä pseudoskorpioneja ja hyönteisten munia ja koteloita.

## Lähteet
Kuehneosaurus

***Kuehneosaurus*** on sukupuuttoon kuollut matelijasuku jonka löysi Walter Georg Kühne. Tyyppilaji ja ainoa kuvattu laji on ***Kuehneosaurus latus***.

*Kuehneosaurus* saalisti pääasiassa hyönteisiä. Se oli noin 70 senttiä pitkä ja mahdollisesti erinomainen liitäjä. Siivet muodostuivat sen pidentyneistä kylkiluista, kuten nykyisillä *[[Draco (lisko)|Draco]]*-suvun liitoliskoilla.
*Kuehneosaurus* ei pystynyt kääntämään siipiään kokoon, mutta on arvioitu että se pystyi liitämään noin 60 metriä. Pitkä ja kapea häntä tasapainotti liitoa.

Eräässä tutkimuksessa tultiin siihen tulokseen että *Kuehneosaurus*, toisin kuin sen pitkäsiipisempi sukulainen *[[Kuehneosuchus]]*, ei ehkä käyttänytkään siipiään liitämiseen, vaan jarruttamaan laskua kun se hyppäsi puusta. Tutkimuksessa arvioitiin että se putoaisi 45-asteen kulmassa 10–12&nbsp;m/s. *Kuehneosuchus* saattoi todellisuudessa olla toinen *Kuehneosaurus*-laji tai toista sukupuolta edustava *Kuehneosaurus latus*. Silloin *Kuehneosuchus* olisi luultavasti ollut koiras, joka käytti liitotaitoaan ja mahdollisesti räikeän värisiä siipiään naaran (*Kuehneosaurus*) houkutteluun.

## Katso myös
* Coelurosauravus

## Lähteet